
	ACTA 


	Expedient núm.: 
	Òrgan col·legiat: 

	JGL/2020/35 
	La Junta de Govern Local 


	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	21 de setembre de 2020 

	Durada 
	des de les 19.00 fins a les 21.00 hores 

	Lloc 
	saló de sessions de la casa consistorial 

	Presidida per 
	David Rodríguez i González 

	Secretària actal.
	Immaculada Jané i Viñals 


	ASSISTÈNCIA DELS MEMBRES DE LA JUNTA DE GOVERN LOCAL

	Nom i cognoms
	Càrrec
	Assisteix

	David Rodríguez i González
	alcalde president
	Sí

	Rosó Barrera i Call
	1r tinenta d’alcaldia
	No

	Ramon Montaner i Viladrich
	2n tinent d’alcaldia
	Sí

	Judit Gisbert i Ester
	3a tinenta d’alcaldia
	Sí

	Ramon Xandri i Solé
	4a tinent d’alcaldia
	Sí


Una vegada verificada per la secretària actal. la constitució vàlida de l’òrgan, el President obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


	Aprovació de l'acta de la sessió anterior

	Favorable
	Tipus de votació: unanimitat

	Es dóna compte de l'acta JGL/2020/34 de la Junta de Govern Local de la sessió duta a terme el dia 14 de setembre de 2020, presentada a la consideració dels membres de la Junta i en no presentar-se cap consideració queda aprovada per unanimitat dels seus membres.


ACTIVITATS AMBIENTALS
	Expedient AA 547. Llicència d’obertura per a una activitat de bar 

	Favorable
	Tipus de votació: unanimitat

	Vista la sol·licitud de llicència municipal d’obertura per a una activitat de bar i que sigui compatible amb la llicència de bar amb ambient musical que disposa amb expedient número AA 457;
Considerant el que disposa la Llei 20/2009, de 4 de desembre, de prevenció i control ambiental de les activitats, el Decret 112/2010, de 31 d’agost, pel qual s’aprova el Reglament d’espectacles públics i activitats recreatives, la Llei 16/2015, del 21 de juliol, de simplificació de l'activitat administrativa de l'Administració de la Generalitat i dels governs locals de Catalunya i d'impuls de l'activitat econòmica, i la Taxa per la prestació dels serveis d’intervenció administrativa en l’activitat dels ciutadans i les empreses;
A proposta del regidor delegat de Medi ambient, 
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Concedir la llicència municipal d’obertura per a una activitat de bar i que sigui compatible amb la llicència de bar amb ambient musical que disposa amb expedient número AA 457.
2. Legitimar el titular per a l'execució de les obres i/o instal·lacions relatives a l'obertura, ampliació, modificació o reforma de l'establiment o realització de l'activitat  a què es refereix.
3. Una vegada executades les obres i/o instal·lacions, requerir al titular de la llicència que ho comuniqui per escrit l'Ajuntament de Solsona i acrediti amb un certificat expedit pel tècnic redactor, degudament visat pel col·legi corresponent, que aquestes actuacions s'han efectuat amb subjecció estricta a la llicència concedida i condicions imposades. També cal adjuntar-hi els comprovants i les autoritzacions o certificats necessaris des del punt de vista de seguretat industrial i sanitària i el comprovant conforme el titular està donat d'alta fiscalment per exercir l'activitat.
4. Notificar aquests acords a la persona sol·licitant de la llicència i a aquelles que hagin comparegut en l'expedient i adjuntar una còpia segellada del projecte tècnic al peticionari.


 

	Expedient 909/2020. Proposta resolució – obertura per a una llar residència per a persones amb altres capacitats 

	Favorable
	Tipus de votació: unanimitat

	Vista la sol·licitud de llicència municipal d’obertura per a una  llar residència per a persones amb altres capacitats, amb una ocupació màxima de 18 persones;
Considerant el que disposa  la Llei 20/2009, de 4 de desembre, de prevenció i control ambiental de les activitats, la Llei 16/2015, de 21 de juliol, de Simplificació de l'Activitat administrativa de l'Administració de la Generalitat i dels governs locals de Catalunya i d'impuls de l'activitat econòmica, i la Taxa per la prestació dels serveis d’intervenció administrativa en l’activitat dels ciutadans i les empreses;
Vist l'informe emès pels Serveis Tècnics Municipals de data 14 de setembre de 2020;
A proposta del regidor delegat de Medi ambient,  
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Prendre la proposta de resolució que es detalla tot seguit:
A. Concedir la llicència municipal d’obertura per a una  llar residència per a persones amb altres capacitats, amb una ocupació màxima de 18 persones, a la Pujada del Seminari, 6, (exp. AA 698, Annex II, codi 551), condicionada a justificar els aspectes següents:
· Aportar justificació de la legalització de la instal·lació elèctrica (existent i/o nova instal·lació).
· Aportar legalització de la instal·lació del tanc de GLP.
· Justificar el sistema de gestió de greixos i olis de la cuina.
· Aportar justificació de la inscripció de la instal·lació contra incendis RIPCI (https://canalempresa.gencat.cat/ca/integraciodepartamentaltramit/tramit/PerTemes/Installacions-de-proteccio-contra-incendis).
· Aportar certificat del sistema d’extracció de la campana de la cuina.
· Acreditar la instal·lació de les portes resistents al foc (certificat de instal·lació i característiques).
· Justificar el compliment de les condicions higienicosanitàries, especialment:
· Finestres, portes i obertures amb pantalles mosquiteres desmuntables
· Superfícies de treball en nombre suficient
· Il·luminació protegida
· Rentamans amb sabonera i d’ús exclusiu amb accionament de l’aixeta amb el peu o altre sistema que no depengui de les mans
· Piques pel rentat d’aliments
· Pica pel rentat d’estris i vaixella
· Sistema mecànic d’higienització de vaixella i coberts
· Espai o armari per productes tòxics i estris de neteja
· Espai o armari per estris, vaixella i envasos
· Recipient estanc i obertura no manual per a les escombraries
· Sistema de manteniment dels menjars preparats ( fred o calent ) amb lector de temperatures. Instal·lacions frigorífiques (refrigeradors i congeladors), en nombre suficient, amb il·luminació protegida i amb termòmetre.
· Caldrà indicar la ubicació dels contenidors de la cuina i la seva gestió.
· Caldrà indicar la ubicació plànol de mobiliari de les estances de personal (dutxes, habitacions si s’escau, armariets, vestidors i serveis higiènics d’accés exclusiu pels treballadors del local ) i justificar-ne les condicions d’accessibilitat.
B. Legitimar el titular per a l'execució de les obres i/o instal·lacions relatives a l'obertura, ampliació, modificació o reforma de l'establiment o realització de l'activitat  a què es refereix.
C. Una vegada executades les obres i/o instal·lacions, requerir al titular de la llicència que ho comuniqui per escrit a l'Ajuntament de Solsona i acrediti amb un certificat expedit pel tècnic redactor, degudament visat pel col·legi corresponent, que aquestes actuacions s'han efectuat amb subjecció estricta a la llicència concedida i condicions imposades. També cal adjuntar-hi els comprovants i les autoritzacions o certificats necessaris des del punt de vista de seguretat industrial i sanitària i el comprovant conforme el titular està donat d'alta fiscalment per exercir l'activitat.
D. Notificar aquests acords a la persona sol·licitant de la llicència i a aquelles que hagin comparegut en l'expedient i adjuntar una còpia segellada del projecte tècnic al peticionari.
2. Notificar aquesta proposta de resolució al sol·licitant de la llicència i a totes les persones que hagin comparegut en l’expedient, i atorgar-los un termini de deu dies amb la finalitat que puguin al·legar allò que estimin pertinent.


ACTIVITATS INNÒCUES
	Expedient 1364/2020. Règim de comunicació – notaria

	Favorable
	Tipus de votació: unanimitat

	El regidor delegat de Medi ambient, Ramon Montaner i Viladrich, informa que s’ha tramitat l’expedient d’activitat innòcua en règim de comunicació d’acord amb el que preveu l’ordenança núm. 6,  titulada Taxa per la prestació de serveis d’intervenció administrativa en l’activitat dels ciutadans i les empreses a través del sotmetiment a llicència prèvia, comunicació prèvia o declaració responsable i pels controls posteriors a l’inici de les activitats, publicada al BOP de Lleida núm. 182, de 24 de desembre de 2011, i que es detalla a continuació:
Expedient: AI 11/2020
Activitat: notaria
Resolució: 25 d’agost de 2020.
Caldrà justificar els punts següents:
· Esmenar el punt 9.8 on s’indica que l’ocupació es de 56 persones (en el càlcul d’ocupació del punt 9.5 s’indica 25 persones).
· Aportar justificació de la legalització de la instal·lació elèctrica. (existent i/o nova instal·lació).
· Aportar justificació de la inscripció de la instal·lació contra incendis RIPCI.https://canalempresa.gencat.cat/ca/integraciodepartamentaltramit/tramit/PerTemes/Installacions-de-proteccio-contra-incendis.


 

	Expedient 1476/2020. Règim de comunicació – oficina de serveis d'assistència, assegurances i telefonia

	Favorable
	Tipus de votació: unanimitat

	El regidor delegat de Medi ambient, Ramon Montaner i Viladrich, informa que s’ha tramitat l’expedient d’activitat innòcua en règim de comunicació d’acord amb el que preveu l’ordenança núm. 6,  titulada Taxa per la prestació de serveis d’intervenció administrativa en l’activitat dels ciutadans i les empreses a través del sotmetiment a llicència prèvia, comunicació prèvia o declaració responsable i pels controls posteriors a l’inici de les activitats, publicada al BOP de Lleida núm. 182, de 24 de desembre de 2011, i que es detalla a continuació:
Expedient: AI 13/2020
Activitat: oficina de serveis d'assistència, assegurances i telefonia
Registre d’entrada: 2020-E-RC-1983, de 18 de setembre
Resolució: 18 de setembre de 2020.


 

	Expedient 1472/2020. Règim de comunicació – espai per a ioga i teràpies naturals

	Favorable
	Tipus de votació: unanimitat

	El regidor delegat de Medi ambient, Ramon Montaner i Viladrich, informa que s’ha tramitat l’expedient d’activitat innòcua en règim de comunicació d’acord amb el que preveu l’ordenança núm. 6,  titulada Taxa per la prestació de serveis d’intervenció administrativa en l’activitat dels ciutadans i les empreses a través del sotmetiment a llicència prèvia, comunicació prèvia o declaració responsable i pels controls posteriors a l’inici de les activitats, publicada al BOP de Lleida núm. 182, de 24 de desembre de 2011, i que es detalla a continuació:
Expedient: AI 15/2020
Activitat: espai per a ioga i teràpies naturals
Registre d’entrada: 2020-E-RC-1948, de 14 de setembre
Resolució: 14 de setembre de 2020. 


 

	Expedient 1475/2020. Règim de comunicació – servei de col·locació i subministrament de personal laboral

	Favorable
	Tipus de votació: unanimitat

	El regidor delegat de Medi ambient, Ramon Montaner i Viladrich, informa que s’ha tramitat l’expedient d’activitat innòcua en règim de comunicació d’acord amb el que preveu l’ordenança núm. 6,  titulada Taxa per la prestació de serveis d’intervenció administrativa en l’activitat dels ciutadans i les empreses a través del sotmetiment a llicència prèvia, comunicació prèvia o declaració responsable i pels controls posteriors a l’inici de les activitats, publicada al BOP de Lleida núm. 182, de 24 de desembre de 2011, i que es detalla a continuació:
Expedient: AI 16/2020
Activitat: servei de col·locació i subministrament de personal laboral
Registre d’entrada: 2020-E-RE-659, de 3 d’agost
Resolució: 3 d’agost de 2020.


AFERS SOCIALS
	Expedient 1439/2020. Fundació Banc dels Aliments Comarques de Lleida – aportació econòmica

	Favorable
	Tipus de votació: unanimitat

	Vist l'escrit presentat i subscrit per Antoni Fo, president de la Fundació Banc dels Aliments de les Comarques de Lleida, fundació que té la missió de fer arribar aliments a les famílies amb una situació socioeconòmica molt precària de tot el territori de les comarques de Ponent i dels Pirineus de Lleida, en què demana l'adhesió de l'Ajuntament de Solsona en la campanya "Fes-te Amic del banc dels Aliments de les Comarques de Lleida" amb una aportació econòmica anual;
A proposta de l'alcalde i del regidor delegat d'Hisenda,
La Junta de Govern Local, en virtut de les facultats que té delegades per decret d’alcaldia 209/2019, de 7 de juliol, i per unanimitat dels assistents, acorda adherir-se a la campanya "Fes-te Amic del banc dels Aliments de les Comarques de Lleida" amb una aportació anual de tres-cents euros (300,00 €).


 

	Expedient 923/2020. Sol·licitud targeta d’aparcament per a persones amb discapacitat

	Favorable
	Tipus de votació: unanimitat

	Vista la sol·licitud de targeta d’aparcament individual per a persones amb discapacitat;
Vist l’article 7 del Decret 97/2002, de 5 de març, del Departament de Benestar Social de la Generalitat de Catalunya, publicat al DOGC el dia 25 de març de 2002;
A proposta de l’alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda autoritzar a la sol·licitant la targeta d’aparcament individual número 25207-2020-216-1738E.


 

	Expedient 1427/2020. Fons d’emergència social

	Favorable
	Tipus de votació: unanimitat

	L'Ajuntament de Solsona ha impulsat el Fons d’emergència social amb l’objectiu d’ajudar famílies que s’hagin quedat sense feina a causa de la crisi i que es trobin en situació de risc sense poder cobrir algunes de les necessitats més bàsiques. Les bases reguladores del programa van ser aprovades per acord del Ple de 7 de maig de 2020.
Vist l'informe emès per l'assistent social de l'Ajuntament, exp. 2018/00094 FS2020,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda atorgar, per pagar el lloguer d'un habitatge corresponent al mes d'agost, un ajut de tres-cents cinquanta euros (350,00 €), a la família mencionada en l'informe emès per l'assistent social de l'Ajuntament i en les condicions que s’especifiquen en l’informe.


AIGÜES
	Expedient 1469/2020. Canvi de nom llicència subministrament aigua i deute pendent 

	Desfavorable
	Tipus de votació: unanimitat

	Vista la sol·licitud que exposa que tenia llogat un immoble des del dia 1 de març de 2018 fins la recuperació de l’habitatge per demanda judicial el 29 de juny de 2020, i demana que els deutes de facturació d’aigua de l’immoble esmentat es requereixin a la persona que el tenia llogat durant aquest temps i es permeti fer la nova llicència d’aigua només fent efectiu el pagament de la taxa de canvi de nom i sense haver pagar una llicència nova;
A proposta del regidor delegat de Serveis,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda comunicar a la sol·licitant que no es pot atendre la seva demanda i que, per fer efectiu el canvi de nom, s'ha de fer càrrec del deute pendent o bé del cost d'una llicència nova.


CONTRACTACIÓ
	Expedient 1226/2020. Contracte obert simplificat sumari – Renovació d'un tram de les xarxes de clavegueram i recollida d'aigües pluvials del carrer del Blat

	Favorable
	Tipus de votació: unanimitat

	Vist que el regidor delegat d’Urbanisme d’aquest Ajuntament va emetre memòria justificativa a data 18 de setembre de 2020, en la que manifestava la necessitat d’iniciar una contractació per a l’execució de l’obra «Renovació d’un tram de les xarxes de clavegueram i de recollida d’aigües pluvials del carrer del Blat»;
Vist que per Junta de Govern Local de data 3 d’agost de 2020 es va aprovar la memòria valorada «Renovació d’un tram de les xarxes de clavegueram i de recollida d’aigües pluvials del carrer del Blat», redactada a març de 2020 per Eva Casals Campos, arquitecta tècnica dels Serveis Tècnics Municipals de l’Ajuntament de Solsona;
A la vista de les característiques del contracte que es pretén adjudicar: “Renovació d’un tram de les xarxes de clavegueram i de recollida d’aigües pluvials del carrer del Blat» per procediment obert simplificat sumari, tramitació: ordinària, tipus de contracte: obres, classificació CPV: 45232400-6 (obres de clavegueram), amb un pressupost base de licitació de 47.490,10 €, més el 21% d’IVA, el que representa un import total de 57.463,02 € (IVA vigent inclòs), amb una durada d’execució prevista d'un mes i mig;
A la vista de les característiques i de l'import del contracte s'opta per l'adjudicació mitjançant procediment obert simplificat sumari;
Examinada la documentació que l'acompanya, vist l'informe de secretaria, i de conformitat amb l’establert en la disposició addicional segona de la Llei 9/2017 de 8 de novembre, de contractes del sector públic, per la qual es traslladen a l'ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014,
La Junta de Govern Local, en virtut de les facultats que té delegades per decret d’alcaldia 209/2019, de 7 de juliol, i per unanimitat dels assistents, acorda:
Primer. Aprovar l'expedient de contractació, mitjançant procediment obert simplificat sumari per l’obra «Renovació d’un tram de les xarxes de clavegueram i de recollida d’aigües pluvials del carrer del Blat», d’acord amb la memòria valorada aprovada per Junta de Govern Local de data 3 d’agost de 2020.
Segon. Aprovar la despesa corresponent a l’exercici 2020, aplicació pressupostària: 1530.61900.
Tercer. Aprovar els plecs de clàusules administratives particulars que regiran el contracte.
Quart. Publicar l'anunci de licitació en el perfil de contractant amb el contingut contemplat en l'annex III de la Llei 9/2017 de 8 de novembre, de contractes del sector públic.
Cinquè. Publicar en el perfil de contractant tota la documentació integrant de l'expedient de contractació, en particular el plec de clàusules administratives particulars i el de prescripcions tècniques. La documentació necessària per a la presentació de les ofertes ha d'estar disponible aquest dia de publicació de l'anunci de licitació.


CONVENIS
	Expedient 1162/2020. Conveni de col·laboració amb l'Esplai Riallera per la cessió d'uns locals al Casal de Cultura i Joventut

	Favorable
	Tipus de votació: unanimitat

	Es dóna compte del conveni de col·laboració amb l'Esplai Riallera per la cessió d'uns locals al Casal de Cultura i Joventut i que es transcriu tot seguit:
«Conveni de col·laboració entre l'Ajuntament de Solsona i l'Esplai Riallera per la cessió d'uns locals al Casal de Cultura i Joventut
Solsona, __ de/d’ __________ de 2020
Reunits
D’una banda, David Rodríguez i González, alcalde de l'Ajuntament de Solsona, actuant en el seu nom i representació, amb domicili al carrer del Castell, 20, de la ciutat de Solsona i amb CIF núm. P2525700G.
I, de l’altra, Marc Segués i Codina, en representació de l’Esplai Riallera de Solsona, actuant en el seu nom i representació, amb seu social al Casal de Cultura i Joventut, baixos, de la ciutat de Solsona.
Exposen
I. Que l’Esplai Riallera Solsona (en endavant, l’Esplai), és una associació de lleure sense ànim de lucre, que, des de mitjans dels anys seixanta, utilitza els locals situats als baixos del Casal de Cultura i Joventut (en endavant, el Casal), en aquells moments propietat de la Comunitat Claretiana.
II. Que l’any 1981, quan la Comunitat Claretiana deixa la ciutat, l’Ajuntament de Solsona (en endavant, l’Ajuntament) adquireix l’edifici del casal per un preu simbòlic.
III. Que, des de la seva adquisició, l’Ajuntament ha respectat el tracte que l’Esplai tenia amb la Comunitat Claretiana, cedint aquest espais a l’Esplai, tenint cura també del manteniment, millora i adequació a la normativa vigent. En aquest sentit, l’any 2017 es va procedir a una reforma integral dels locals.
IV. Que és voluntat de l’Ajuntament mantenir la cessió dels locals a l’Esplai, locals que apareixen dibuixats al plànol que figura com a annex a aquest document.
V. Que ambdues parts creuen convenient redactar un conveni de col·laboració pel qual es regulin les condicions en què es fa aquesta cessió
Per tot això, les parts
Acorden
1. L’Ajuntament cedeix gratuïtament l’ús de la planta baixa de l’edifici del Casal de Cultura a l’esplai per tal que aquesta entitat pugui continuar oferint les seves activitats de lleure adreçades als nens i nenes de Solsona. La concreció de l’espai cedit és la que es grafia al plànol que figura com a annex 1.
2. Aquesta cessió resta condicionada a la prestació efectiva del servei esmentat a l’acord anterior.
3. Per al desenvolupament de l’activitat que li és pròpia, l’Esplai complirà en tot moment tant la normativa que regula les activitats de lleure com la normativa de riscos laborals, així com qualsevol altra normativa que els sigui aplicable.
4. Pel que fa a les despeses relatives al consum de llum, aigua i calefacció, i sempre que se’n faci un ús adequat, seran a càrrec de l‘Ajuntament). Pel que fa a altres serveis actualment inexistents als espais cedits (telefonia, internet...) l’Esplai haurà de contractar-los directament amb la companyia subministradora i fer-se càrrec de la despesa corresponent.
5. L’Esplai assumirà despesa corresponent a la neteja de les dependències que, efectivament, utilitzi.
6. El conveni que avui se signa tindrà una validesa de quatre anys i serà prorrogable per acord manifestat de manera expressa per ambdues parts.
I, en prova de conformitat, signen aquest conveni per duplicat al lloc i data que figuren a l‘encapçalament.»
A proposta dels regidors delegats de Cultura i de Joventut,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda aprovar el contingut del conveni esmentat i autoritzar l’alcalde per signar-lo.


 

	Expedient 1396/2020. Conveni de col·laboració amb la Fundació Privada Escolar Mare de Déu del Claustre i el Club de Futbol Solsona i el Futbol Base Solsona - Arrels per la utilització del camp de futbol de l'Escola Arrels

	Favorable
	Tipus de votació: unanimitat

	Es dóna compte del conveni de col·laboració amb la Fundació Privada Escolar Mare de Déu del Claustre i el Club de Futbol Solsona i el Futbol Base Solsona - Arrels per la utilització del camp de futbol de l'Escola Arrels i que es transcriu tot seguit:
«Conveni de col·laboració entre l'Ajuntament de Solsona, la Fundació Privada Escolar Mare de Déu del Claustre i el Club de Futbol Solsona i el Futbol Base Solsona - Arrels per la utilització del camp de futbol de l'Escola Arrels
Solsona, a __ de/d’ ______________  de 2020
Reunits
D’una banda, David Rodríguez i González, com a alcalde i en representació de l’Ajuntament de Solsona, amb NIF núm. P2525700G.
D’una altra, Jaume Subirà i Cambray, en representació de la Fundació Privada Escolar Mare de Déu del Claustre, amb NIF núm. G25293234.
I, d’una altra, Ernest Estany i Ramonet, com a president i en representació del Club Futbol Solsona, amb NIF núm. G25054123, i Ester Mascaró i Badia, com a presidenta i en representació del Futbol Base Solsona – Arrels, amb NIF núm. G25783929.
Exposen
I. Que l’Ajuntament de Solsona (en endavant, l’Ajuntament) és propietari de les instal·lacions del camp de futbol municipal i de l’edifici annex al mateix, el qual inclou els vestidors, el bar, el magatzem i diversos despatxos.
II. Que el Club de Futbol Solsona i el Futbol Base Solsona Arrels (en endavant, els clubs) fan ús del camp i de les instal·lacions esmentades al punt anterior per al desenvolupament de les activitats que li són pròpies.
III. Que, arran de la cessió de part del mur que separa el camp de futbol de l’Institut Francesc Ribalta i del risc que suposa pels usuaris potencials del camp, l’Ajuntament s’ha vist obligat a no autoritzar-lo fins que no s’hagin dut a terme les obres de reconstrucció/estabilització del mur (almenys en la meitat sud del camp, la més propera al mur), actuació a càrrec del Departament d’Ensenyament de la Generalitat de Catalunya.
IV. Que, per tal de garantir el normal desenvolupament de les activitats dels clubs, es creu convenient buscar les alternatives necessàries. En aquest sentit, cal preveure on es duran a terme els partits del primer equip, els partits dels equips sèniors, els partits del futbol base i els entrenaments de tots ells.
V. Que la Fundació Privada Escolar Mare de Déu del Claustre (en endavant, la Fundació) és titular de l’Escola Arrels (en endavant, l’Escola) i que un dels centres d’aquesta escola es el que hi a als edificis coneguts com “Escoles Professionals”, al núm. 49 de  l’avinguda del Cardenal Tarancón, centre que aquest centre disposa d’un camp de futbol en el qual es duen a terme bona part de les activitats d’educació física dels seus alumnes.
VI. Que la pista poliesportiva esmentada pot acollir, amb les actuacions de condicionament corresponents, part de l’activitat habitual dels clubs.
VII. Que és voluntat de les tres parts arribar a una entesa que, de manera temporal i amb forma de conveni, permeti destinar la pista a un ús comú i beneficiós per ambdues parts.
Per això, les parts han arribat a un acord que, acollint-se a la modalitat de conveni prevista a l’article 88 de la Llei 30/1992 de 26 de novembre, formalitzen de conformitat als següents
Pactes
1. La Fundació autoritzarà als clubs la realització de la seva activitat habitual i que es concretarà en els partits dels equips sèniors i del futbol base. L’autorització inclou l’ús del camp, dels vestidors annexos i del gimnàs de l’Escola i s’entén sense cap tipus de contraprestació econòmica. Inclou també l’ús de pati cobert durant els caps de setmana.
2. Els club respectaran en tot moment els horaris en els quals l’Escola realitza qualsevol tipus d’activitat a la pista. Per tant, en podrà fer ús, en dies lectius de dilluns a divendres en els horaris següents:
Dimecres i divendres de les 16.00h a les 22.00h
Dilluns, dimarts i dijous, de les 17.30h a les 22.00h.
Pel que fa a als dissabtes, diumenges i festius, serà en funció dels horaris marcats per la Federació Catalana de Futbol.
3. En el cas que, per qualsevol esdeveniment excepcional, l’Escola hagués de fer ús d’aquestes instal·lacions fora de l’horari detallat, ho podrà fer comunicant-ho als clubs amb 20 dies d’antelació.
4. L’Ajuntament durà a terme les obres de condicionament necessàries de la pista per garantir un ús òptim com a camp de futbol, sempre amb el vistiplau de la Fundació. A banda del ferm del camp, inclou la instal·lació de les porteries i de les banquetes corresponents.
5. Pel que fa a les instal·lacions annexes, l’Ajuntament, si escau, adequarà els vestidors, actuació que es realitzarà abans d’iniciar-se la temporada. Els vestidors no s’utilitzaran els dies d’entrenament, només quan es disputin partits.
6. Les actuacions detallades als dos punts anterior romandran lligades a les instal·lacions, sense que la Fundació hagi d’abonar res en finalitzar el conveni que avui se signa.
7. Tal i com s’esdevé amb les instal·lacions esportives municipals, l’Ajuntament tindrà cura del manteniment ordinari de les instal·lacions objecte d’aquest conveni Pel que fa a la pintura de les línies del camp, l’Ajuntament realitzarà la primera pintada  (amb la col·laboració dels clubs). Les pintades posteriors que aniran a càrrec dels clubs, tant la realització efectiva com el guix necessari.
8. Pel que fa a la neteja de les instal·lacions:
- Quant als vestidors i al gimnàs, l’Ajuntament realitzarà una neteja setmanal. Les neteges entre partits seran a càrrec del clubs. En tot cas, haurà d’estar net i en condicions d’ús per a l’Escola els dilluns a les 8 del matí.
- Quant al pati cobert, anirà a càrrec dels clubs. En tot cas, haurà d’estar net i en condicions d’ús per a l’Escola els dilluns a les 8 del matí.
- Quant a l’exterior del camp, l’empresa concessionària del servei de neteja viària municipal, el netejarà els dilluns al matí.
9. Els clubs es comprometen a fer un ús adequat de les instal·lacions objecte d’aquest conveni. En aquest sentit, aquelles reparacions que s’hagin de dur a terme i que responguin a una mala praxi dels membres dels clubs (jugadors i cos tècnic i aficionats) seran a càrrec dels clubs.
10. Pel que fa a les despeses corresponents al consum d’aigua i electricitat, seran a càrrec de l’Ajuntament. El càlcul es farà en base a la diferència amb la despesa de l’exercici anterior.
11. La Fundació entregarà als clubs dos jocs de claus de les instal·lacions. No es permet fer-ne més còpies sense l’autorització expressa de la Fundació. Els clubs no podran fer ús de cap dependència de l’Escola no inclosa en aquest conveni.
12. Abans del començament de la temporada, els clubs entregarà a la Fundació (o a l’Escola) i a l’Ajuntament el calendari d’entrenaments i partits previstos a les instal·lacions objecte del conveni.
13. El conveni que avui se signa és exclusivament per a la temporada 2020 – 2021. En el cas que el camp de futbol municipal fos utilitzable abans de finalitzar la temporada 2020 – 2021, es podria avançar el venciment d’aquest conveni per acord també de les tres parts.
14. Al moment del venciment no es podrà reclamar cap indemnització a la Fundació per aquelles obres que s’hagin realitzat a les instal·lacions i que quedin incorporades a les mateixes. Sí que es podran retirar, en canvi, els elements mòbils (porteries i banquetes).
I en prova de conformitat signen el present document, en quatre exemplars i a un sol efecte, en el lloc i la data assenyalats a l’encapçalament.»
A proposta del regidor delegat d'Esports, 
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda aprovar el contingut del conveni esmentat i autoritzar l’alcalde per signar-lo.


CULTURA
	Expedient 1433/2020. AMES-Solsona – utilització material

	Favorable
	Tipus de votació: unanimitat

	Vista la sol·licitud d’una empresa que demana poder disposar de cinc podis negres, per dur a terme els parlaments de l'acte inaugural dels cursos de formació de l'empresa;
A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita previ pagament de la taxa corresponent i amb la condició que s’han de fer càrrec d’anar a buscar i retornar el material esmentat. La taxa per l’aprofitament per particulars de serveis i materials municipals ascendeix a 30,00 €.


EDUCACIÓ
	Expedient 1453/2020. ETFEM – utilització equipament municipal

	Desfavorable
	Tipus de votació: unanimitat

	Vista la sol·licitud d’ETFEM, entitat solsonina sense ànim de lucre, en què demana poder utilitzar algun dels equipaments que disposa l'Ajuntament, a partir d'octubre, per poder dur a terme les activitats extraescolars que es realitzen a l'aire lliure de les escoles Setelsis, Arrels, Vinyet i de la ZER, en cas de pluja, així com poder dur a terme l'activitat de patins en línia;
A proposta de la regidora delegada d'Educació i Cultura,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda comunicar a la sol·licitant que no es pot atendre la seva petició ja que en aquests moments no es disposa de cap equipament on es puguin dur a terme les activitats que es proposen.


ENLLUMENAT
	Expedient 1382/2020. Instal·lació d'un fanal a la zona del C/ Castell, 6

	Favorable
	Tipus de votació: unanimitat

	Vista la sol·licitud que demana que l'Ajuntament valori la possibilitat de posar un fanal al carrer del Castell, a l'alçada del número 6, ja que la zona no està il·luminada;
A proposta del regidor de Serveis municipals, 
La Junta de Govern Local, en virtut de les facultats que té delegades per decret de l’alcaldia 209/2019, de 7 de juliol, per unanimitat dels assistents acorda comunicar al sol·licitant que s'instal·larà un fanal a la zona especificada.


ESPORTS
	Expedient 1438/2020. Club Bitlles Olius – utilització equipament municipal

	Favorable
	Tipus de votació: unanimitat

	Vista la sol·licitud presentada i subscrita per Antonio Félix Márquez Macarro, representant del Club Bitlles Olius, en què demana poder disposar del camp de futbol del Camp del Serra els dies 17 i 18 d'octubre, de les 8.00 a les 14.00 hores, per dur a terme el Campionat Infantil Individual de Catalunya i el Campionat Individual Sènior de Lleida, respectivament; també demana poder disposar d'una connexió al subministrament elèctric, 50 cadires i un podi per dur a terme l'entrega de premis;
A proposta dels regidors delegats d'Esports i de Cultura, 
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita amb la condició que s’han de fer càrrec d’anar a buscar i retornar el material esmentat i fer-se càrrec de la despesa corresponent a la connexió al subministrament elèctric. 


 

	Expedient 1436/2020. Utilització espai parc de la Font de la Mina

	Favorable
	Tipus de votació: unanimitat

	Vista la sol·licitud d’autorització per poder utilitzar el parc de la Font de la Mina el dia 11 de setembre, de les 10.00 a les 12.00 hores, per dur a terme una classe de ioga, amb 10 persones com a màxim;
A proposta dels regidors delegats d'Esports, 
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda concedir el que sol·licita. A causa de la crisi sanitària provocada per la COVID-19 l’organització serà la responsable del compliment de les normes de seguretat higièniques i distanciament social.


	Expedient 1431/2020. Línies d'ajut de la regidoria d'Esports

	Favorable
	Tipus de votació: unanimitat

	A proposta del regidor delegat d'Esports,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda iniciar els tràmits de la convocatòria de les línies d'ajuts de la regidoria d'Esports 2020.
Podran optar a aquests ajuts i beneficiar-se’n:
· les entitats o associacions esportives sense ànim de lucre que tinguin el seu domicili social al municipi de Solsona. Han d'estar inscrites en el Registre d'entitats de la Generalitat de Catalunya
· les persones físiques en nom propi o en representació d'un col·lectiu que hagi d’exercir l’activitat en què es fonamenta l’atorgament de la subvenció o que estigui en una situació que legitimi la subvenció.
El termini per presentar les sol·licituds finalitza el dia 16 d'octubre de 2020.


GOVERNACIÓ
	Expedient 1497/2020. Actuació musical en directe, dia 26 de setembre

	Favorable
	Tipus de votació: unanimitat

	Vista la sol·licitud d’autorització per oferir una actuació musical en directe, a la terrassa d’un bar el dia 26 de setembre, de les 19.00 a les 22.00 hores; també demana poder tallar la circulació de vehicles a la plaça mentre duri l'actuació musical;
A proposta de l'alcalde,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda denegar el tall de circulació de vehicles a la plaça mentre duri l'actuació musica i comunicar al sol·licitant que l’autorització de l’actuació musical queda condicionada al fet que el soroll que pugui ocasionar no pot superar els 70 decibels. A causa de la crisi sanitària provocada per la COVID-19 l’organització serà la responsable del compliment de les normes de seguretat higièniques i distanciament social i del compliment estricte dels horaris fixats i de les possibles incidències que es puguin produir. 


	Expedient  1147/2020.  Al·legació  sanció  (butlleta denúncia B2147) 

	Desfavorable
	Tipus de votació: unanimitat

	Vista la sol·licitud que exposa que li ha estat imposada una sanció (butlleta de denúncia B2147) per aparcar el seu vehicle en una zona verda per no ser resident al nucli antic, que li havia estat concedida la tarja de resident per acord de Junta de Govern Local de 27 de juliol de 2020 i que, a la notificació corresponent no especificava que la tarja s'havia de col·locar en lloc visible a l'interior del vehicle, per la qual cosa demana que li sigui anul·lada la multa i se li retorni l'import de la sanció que li va ser imposada;
Atès que l'art 43.2.18 de l'Ordenança general de circulació de Solsona (publicació al BOP 242, de 20 de desembre de 2016), estableix que "els vehicles amb autorització de residents estaran autoritzats a estacionar dins la respectiva zona o agrupació de carrers que li correspongui per residència, des de l'hora d'obtenció del corresponent tiquet fins a l’inici de l'horari controlat del dia següent, mitjançant l'obtenció d'un tiquet especial de resident que es posarà a l'interior del vehicle de forma visible des de l'exterior";
A proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda desestimar la sol·licitud.


HISENDA
	Expedient 1199/2020. Bonificació del 50% de Impost sobre construccions, instal·lacions i obres (ICIO)

	Favorable
	Tipus de votació: unanimitat

	Vista la sol·licitud presentada i subscrita per Jaume Subirà i Cambray, representant de la Fundació Privada Mare de Déu del Claustre, amb CIF núm. G25293234, en què demana l'exempció de pagament de les taxes d'obra corresponents al projecte d'instal·lació solar fotovoltaica per autoconsum elèctric a l'Escola Arrels II, situada a l'avinguda del Cardenal Tarancon, 49, (exp. Mn2020/61);
Atès que l'Ordenança fiscal núm. 2, Impost sobre construccions, instal·lacions i obres preveu la possible bonificació del 50% de l'ICIO en les obres de rehabilitació que incorporin sistemes d'aprofitament tèrmic o d'energia solars amb col·lectors homologats per l'administració competent;
Vist el que preveu l'Ordenança reguladora dels sistemes de captació d'energia solar fotovoltaica als terrenys, edificis i construccions;
A proposta del regidor delegat d'Hisenda,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda comunicar al sol·licitant que, per a la concessió de la bonificació esmentada, caldrà presentar la documentació següent:
· certificat de la persona instal·ladora de categoria especialista autoritzada
· certificat de direcció i acabament d'obra emès per facultatiu competent que acrediti que els treballs s'han dut a terme d'acord amb la memòria tècnica valorada o el projecte tècnic
· inscripció a indústria de la modificació de la instal·lació de baixa tensió.


 
	Expedient 1449/2020. Aprovació dels padrons fiscals corresponents al 2n trimestre de 2020 – taxa distribució aigua, recollida escombraries i clavegueram

	Favorable
	Tipus de votació: unanimitat

	Atès que han estat confeccionats els padrons de la taxa per distribució d’aigua, la taxa per recollida d’escombraries i la taxa de clavegueram del segon trimestre de l’any 2020;
A proposta del regidor delegat d’Hisenda,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents:
1. Aprovar els padrons fiscals corresponents al segon trimestre de l’any 2020 que inclou la taxa per distribució d’aigua, la taxa per recollida d’escombraries i la taxa de clavegueram.
2. Determinar com a període voluntari de cobrament per a les taxes esmentades des del 13 d’octubre de 2020 al 14 de desembre de 2020, ambdós inclosos.
3. Publicar al tauler d’anuncis i al BOP l’edicte corresponent perquè es puguin deduir les reclamacions que es creguin convenients i a l’efecte de notificació col·lectiva.


PARCS I JARDINS
	Expedient 1448/2020. Parc infantil – C/ del Turp

	Favorable
	Tipus de votació: unanimitat

	Vista la sol·licitud que demana la reparació o substitució dels elements deteriorats del parc infantil del carrer del Turp;
A proposta del regidor delegat de Parcs i Jardins,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda comunicar a la sol·licitant que l'Ajuntament ha contractat els serveis d'una empresa especialitzada en el manteniment de parcs infantils i que es renovaran o repararan de manera immediata aquells elements que puguin comportar qualsevol mena de risc.


PERSONAL
	Expedient 1249/2020. Convocatòria C05/2020 – borsa de treball per proveir amb caràcter temporal, places d'administratiu/va

	Favorable
	Tipus de votació: unanimitat

	Atès que es precisa convocar un procés de selecció, per concurs-oposició en torn lliure, per crear una borsa de treball per a proveir, amb caràcter temporal, places d’administratiu/va de l’Ajuntament de Solsona; d’acord amb l’informe de necessitat emès pel regidor d’habitatge a data 5 d’agost de 2020, per a substituir treballadors municipals amb dret a reserva de lloc de treball, per cobrir temporalment vacants, jubilacions o per atendre necessitats urgents de contractació, ateses les situacions excepcionals que es poden generar i per cobrir necessitats urgents i inajornables, amb categoria d’administratiu/va municipal; i amb les retribucions, jornada de treball i funcions que corresponen d’acord amb la relació valorada de llocs de treball de l’Ajuntament de Solsona, el pacte-conveni per al personal laboral i funcionari de l’Ajuntament de Solsona i la legislació vigent.
La borsa de treball tindrà una vigència de dos anys, amb possible ampliació expressa de 12 mesos més. Un cop constituïda, qualsevol nomenament de caràcter temporal d’administratiu/a que l’Ajuntament precisi formalitzar,haurà de fer-se amb el personal que la constitueixi, per ordre de puntuació obtinguda en el un procés de selectiu.
Examinades les bases de la convocatòria en relació amb la selecció de personal referenciada, i de conformitat amb l'article 21.1.g) de la Llei 7/1985, de 2 d'abril, de bases del règim local, la Junta de Govern Local, en virtut de les facultats que té delegades per decret d'alcaldia 209/2019, de 7 de juliol, publicat al BOP de Lleida núm. 136 del dia 16 de juliol de 2019, per unanimitat dels assistents, acorda:
Primer. Aprovar les bases de la convocatòria del procés de selecció, per concurs-oposició en torn lliure, per crear una borsa de treball per a proveir, amb caràcter temporal, places d’administratiu/a de l’Ajuntament de Solsona (codi de convocatòria C05/2020), que s’adjunten en l’annex.
Segon. Convocar les proves selectives per cobrir la borsa esmentada i comunicar-ho als organismes corresponents que han de formar part del tribunal, a l’efecte que designin membres per a formar part de l’òrgan de selecció de l’esmentada convocatòria.
Tercer. Publicar la convocatòria, juntament amb el text íntegre de les bases reguladores de les proves selectives, en el Butlletí Oficial de la Província de Lleida, en el Diari Oficial de la Generalitat de Catalunya i en la pàgina web d’aquest Ajuntament.
«Bases reguladores del procés de selecció, per concurs-oposició en torn lliure, per crear una borsa de treball per a proveir amb caràcter temporal, places de administratiu/va de l’Ajuntament de Solsona
Primera. Objecte de la convocatòria
L’objecte d’aquestes bases és la creació d’una borsa de treball per a futures contractacions de caràcter temporal per a substituir treballadors municipals amb dret a reserva de lloc de treball, per cobrir temporalment vacants, jubilacions o per atendre necessitats urgents de contractació, ateses les situacions excepcionals que es poden generar amb categoria d’administratiu/a; i amb les retribucions, jornada de treball i funcions que corresponen d’acord amb la relació valorada de llocs de treball de l’Ajuntament de Solsona, el pacte-conveni per al personal laboral i funcionari de l’Ajuntament de Solsona i la legislació vigent.
La borsa de treball tindrà una vigència de dos anys, amb possible ampliació expressa de 12 mesos més. Un cop constituïda, qualsevol nomenament de caràcter temporal d’administratiu/a que l’Ajuntament precisi formalitzar, haurà de fer-se amb el personal que la constitueixi, per ordre de puntuació obtinguda en el procés selectiu.
Les característiques del lloc de treball d’administratiu/a de l’Ajuntament de Solsona són les següents:
Codi de la convocatòria: C05/2020
Denominació del lloc: Administratiu/a
Grup de classificació: C1
Tipus de relació: Personal laboral temporal
Titulació exigible: Títol de batxiller o tècnic equivalent, com la formació professional de grau superior. En tots els casos que es tracti d’un títol equivalent a l’exigit, haurà d’adjuntar-se un certificat expedient per l’òrgan competent que n’acrediti l’equivalència
Sistema selectiu: concurs-oposició en torn lliure.
Funcions encomanades segons la identificació del lloc a ocupar, d’acord amb les necessitats que es generin:
Gestor/a administratiu/ve Borsa d’Habitatge
· Informar i assessorar la ciutadania en consultes bàsiques en matèria d’habitatge i especialment pel que fa a les línies d’ajuts per a l’accés a l’habitatge protegit, per a la rehabilitació d’habitatge, per pagament dels lloguers i sobre les condicions d’habitabilitat dels habitatges, així com altres productes i/o serveis que presta l’Oficina
· Detectar habitatges que poden formar part de la borsa i gestionar la seva incorporació (visita, fotografies, etc)
· Comprovar la documentació i tramitar les sol·licituds corresponents, gestionar les fiances i altres i baixes de consums.
· Tramitar assegurances, sinistres de la llar i desnonaments.
· Controlar i inspeccionar els habitatges de la borsa, i l’estat del lloguer.
· Tramitar ajuts per al lloguer.
· Atendre i informar el públic personal i telefònicament en tot allò que sigui de la seva competència derivant a d’altres departaments o administracions en cas que sigui necessari.
· Dur a terme tasques d’arxiu, reprografia i control de documentació administrativa.
· Difondre la informació referent a la borsa en diversos suports (web, paper, etc.)
· Adoptar en el tractament de dades de caràcter personal les mesures d’índole tècnica i organitzativa establertes per la Corporació i complir la normativa vigent en matèria de protecció de dades de caràcter personal, així com mantenir el deure de secret i confidencialitat a les mateixes, que subsistirà fins i tot una vegada acabada la seva relació laboral/funcional amb la Corporació.
· Vetllar per la seguretat i salut en el seu lloc de treball, utilitzant adequadament els equips relacionats amb la seva activitat, d’acord amb els procediments establerts i la normativa vigent en matèria de prevenció de riscos laborals.
· I, en general, altres de caràcter similar que li siguin atribuïdes.
Tècnic/a auxiliar de biblioteca
· Atendre les demandes dels usuaris en matèria d’informació, consultes bibliogràfiques i dels diferents serveis que presta la biblioteca; orientar en l’elecció de la documentació més adient per satisfer les demandes, així com informar del funcionament dels catàlegs informatitzats.
· Facilitar l’accés al fons de la biblioteca (llibres, revistes, dossiers, material audiovisual, etc.) així com a d’altres fonts d’informació externes (biblioteques de la Xarxa, biblioteques universitàries, Internet, etc.).
· Confeccionar carnets de lector i reclamar la devolució del document prestat quan sigui necessari.
· Revisar, registrar, etiquetar, magnetitzar i col·locar els llibres, revistes, diaris, audiovisuals, etc. I retirar-ne aquells que calgui a l’arxiu.
· Tenir cura del bon estat del fons i material, vetllant en tot moment pel bon funcionament de la sala i per una dinàmica adequada.
· Confeccionar dossiers (Internet i reculls de premsa) sobre temes d’actualitzat, determinant els continguts en funció de les necessitats dels lectors, així com mantenir actualitzada la col·lecció local, confeccionant guies de lectura.
· Col·laborar en la preparació i realització de les activitats de dinamització cultural que programa la Biblioteca.
· Col·laborar en la realització de les comandes especials (desiderates), atenent  les necessitats o mancances detectades, ja sigui de llibres, revistes o de material àudio-visual.
· Obrir i tancar la biblioteca quan és necessari.
· Encarregar-se del procés de préstec.
· Adoptar en el tractament de dades de caràcter personal les mesures d’índole tècnica i organitzativa establertes per la Corporació i complir la normativa vigent en matèria de protecció de dades de caràcter personal, així com mantenir el deure de secret i confidencialitat en relació a les mateixes, que subsistirà fins i tot una vegada acabada la seva relació laboral/funcionarial amb la Corporació.
· Vetllar per la seguretat i salut en el seu lloc de treball, utilitzant adequadament els equips relacionats amb la seva activitat, d’acord amb els procediments establerts i la normativa vigent en matèria de prevenció de riscos laborals.
· I, en general, altres de caràcter similar que li siguin atribuïdes.
Administratiu/va de l’OAC
· Registrar les entrades i sortides de l’Ajuntament i gestió del correu electrònic genèric.
· Informar i atendre el públic telefònicament i personalment respecte de totes aquelles qüestions de les que disposi d’informació per haver estat facilitada per les diferents àrees i adreçar les persones que sol·licitin informació cap al departament de l’Ajuntament més adient en cas de ser precisa una major concreció.
· Dur a terme la tramitació i seguiment dels expedients administratius que es puguin realitzar directament des d’atenció ciutadana, realitzar certificacions del padró i residència, aspectes relacionats amb la gestió del cementiri municipal, cobrament de rebuts i multes, etc.
· Difondre la informació d’activitats organitzades per les diverses àrees de l’Ajuntament i suport a la recollida d’informació necessària per a la seva realització (inscripcions, gestió de reserves, qüestionaris, venda d’entrades, etc.).
· Mantenir actualitzat el padró d’habitants i mantenir les relacions necessàries amb d’altres institucions per tal de desenvolupar correctament aquesta funció: INE, Diputació, etc.
· Lliurar i/o trametre documentació (certificats urbanístics, de béns, informes tècnics, permisos d’obres, volants d’empadronament, autoritzacions, etc.).
· Col·laborar en el disseny i manteniment dels procediments administratius de l’àmbit, aportant propostes de millora si s’escau.
· Realitzar i supervisar, d’acord amb les directrius rebudes, la tramitació de l’OAC i la recollida de dades necessàries per mantenir els indicadors de gestió.
· Controlar la caixa generada diàriament per les activitats de l’OAC.
· Gestionar el cens d’animals.
· Adoptar en el tractament de dades de caràcter personal les mesures d’índoles tècnica i organitzativa establertes per la Corporació i complir la normativa vigent en matèria de protecció de dades de caràcter personal, així com mantenir el deure de secret i confidencialitat en relació a les mateixes, que subsistirà fins i tot una vegada acabada la seva relació laboral/funcionarial amb la Corporació.
· Vetllar per la seguretat i salut en el seu lloc de treball, utilitzant adequadament els equips relacionats amb la seva activitat, d’acord amb els procediments establerts i la normativa vigent en matèria de prevenció de riscos laborals.
· I, en general, altres de caràcter similar que li siguin atribuïdes.
 
Administratiu/va de Secretaria
· Realitzar funcions administratives vinculades a la celebració de Plens i a reunions de la Junta de Govern Local i d’altres òrgans de govern dels organismes municipals, com ara redactar l’ordre del dia, crear còpies d’informes i propostes d’expedients que s’hi presenten, imprimir-los i donar-ne trasllat, transcriure actes, etc.
· Tramitar expedients de contractació administrativa, creant còpies de la documentació, enviat-la al diari oficial corresponent per a la seva publicació, informant els concursants en relació a la convocatòria, convocant els membres de la mesa per a l’obertura de pliques, etc.
· Tramitar els procediments d’aprovació de disposicions generals de la Corporació (reglaments, ordenances, estatuts d’entitats instrumentals, etc) transcrivint textos, confeccionant les propostes d’aprovació, enviant documentació al diari oficial corresponent, traslladar la documentació per a la seva publicació a la web municipal, etc.
· Recepcionar, comprovar, tractar i trametre documentació diversa gestionada per Secretaria, com ara documents procedents dels Àmbits de Gestió, llicències, decrets d’alcaldia i d’organismes autònoms, etc.
· Atendre visites i trucades responent consultes per a les que està facultat/da.
· Registrar, classificar i arxivar documentació i derivar la correspondència.
· Adoptar en el tractament de dades de caràcter personal les mesures d’índoles tècnica i organitzativa establertes per la Corporació i complir la normativa vigent en matèria de protecció de dades de caràcter personal, així com mantenir el deure de secret i confidencialitat en relació a les mateixes, que subsistirà fins i tot una vegada acabada la seva relació laboral/funcionarial amb la Corporació.
· Vetllar per la seguretat i salut en el seu lloc de treball, utilitzant adequadament els equips relacionats amb la seva activitat, d’acord amb els procediments establerts i la normativa vigent en matèria de prevenció de riscos laborals.
· I, en general, altres de caràcter similar que li siguin atribuïdes.
Administratiu/va d’Intervenció
· Retre, atendre i filtrar tant visites com trucades telefòniques dirigides a l’interventor/a facilitant, si s’escau, la informació relativa al motiu de la trucada o visita.
· Organitzar, gestionar i actualitzar diàriament l’agenda del seu superior jeràrquic així com servir de suport a l’assistència departamental en actes públics o reunions inclosos en ella.
· Despatxar diàriament amb el cap per tal d’atorgar un suport genèric i fer un seguiment dels actes i activitats que correspongui realitzar.
· Donar suport al treball del cap mitjançant la realització de diversos tràmits i gestions administratives o econòmiques i del control de despeses per tal de desenvolupar de forma eficient les comeses pròpies del departament.
· Redactar informes, escrits i documents, generalment amb un alt grau de confidencialitat, que el funcionament del servei requereixi.
· Rebre, canalitzar, tramitar i arxivar la documentació d’entrada i sortida corresponent al funcionament diari del departament d’intervenció.
· Col·laborar en l’actualització de bases de dades que permetin comandar amb més agilitat i coneixement els plans i actuacions del departament d’intervenció.
· Adoptar en el tractament de dades de caràcter personal les mesures d’índoles tècnica i organitzativa establertes per la Corporació i complir la normativa vigent en matèria de protecció de dades de caràcter personal, així com mantenir el deure de secret i confidencialitat en relació a les mateixes, que subsistirà fins i tot una vegada acabada la seva relació laboral/funcionarial amb la Corporació.
· Vetllar per la seguretat i salut en el seu lloc de treball, utilitzant adequadament els equips relacionats amb la seva activitat, d’acord amb els procediments establerts i la normativa vigent en matèria de prevenció de riscos laborals.
· I, en general, altres de caràcter similar que li siguin atribuïdes.
Segona. Condicions d'admissió d'aspirants
Per formar part en les proves de selecció, serà necessari reunir els requisits establerts en l'article 56 del Text refós de la Llei de l'estatut bàsic de l'empleat públic, aprovat per Reial decret legislatiu 5/2015, de 30 d'octubre:
 
a) Tenir la nacionalitat espanyola sense perjudici del que es disposa en l'article 57 del Text refós de la Llei de l'estatut bàsic de l'empleat públic, aprovat per Reial decret legislatiu 5/2015, de 30 d'octubre.
b) Posseir la capacitat funcional per a l'acompliment de les tasques.
c) Tenir compliments setze anys i no excedir, si escau, de l'edat màxima de jubilació forçosa. Només per llei podrà establir-se una altra edat màxima, diferent de l'edat de jubilació forçosa, per a l'accés a l'ocupació pública.
d) No haver estat separat mitjançant expedient disciplinari del servei de qualsevol de les Administracions Públiques o dels òrgans constitucionals o estatutaris de les Comunitats Autònomes, ni trobar-se en inhabilitació absoluta o especial per a ocupacions o càrrecs públics per resolució judicial, per a l'accés al cos o escala de funcionari, o per exercir funcions similars a les quals exercien en el cas del personal laboral, en el qual hagués estat separat o inhabilitat. En el cas de ser nacional d'un altre Estat, no trobar-se inhabilitat o en situació equivalent ni haver estat sotmès a sanció disciplinària o equivalent que impedeixi, en el seu Estat, en aquests termes l'accés a l'empleat públic.
e) Estar en possessió, en el moment de la presentació d’instàncies, del títol de batxiller o tècnic equivalent, com la formació professional de grau superior. En tots els casos que es tracti d’un títol equivalent als exigits, haurà d’adjuntar-se un certificat expedient per l’òrgan competent que n’acrediti l’equivalència. En cas de titulacions obtingudes a l’estranger, hauran d’acompanyar-se de l’ordre ministerial de reconeixement de títol expedit, de conformitat amb la normativa reguladora de l’homologació i consolidació de títols i estudis estrangers.
f) No estar inhabilitat/da per sentència ferma per l’exercici de les funcions públiques ni estar o haver estat separat/da en ferm, mitjançant expedient disciplinari, del servei de qualsevol administració pública.
g) No patir cap malaltia o situació física i/o psíquica que impedeixi el normal desenvolupament i exercici de les funcions corresponents. I complir les condicions necessàries per exercir les funcions que dins el cos i l’escala li poden ésser encomanades, d’acord amb el que s’estableixi legalment.
h) D’acord amb el Decret 161/2002, d’11 de juny, estar en possessió del certificat de coneixements del nivell de suficiència de català, certificat de nivell C1 del MERC (antic Nivell C) (Decret 3/2014, de 7 de gener, pel qual es modifica el Decret 152/2001, de 29 de maig, sobre avaluació i certificació de coneixements de català, DOGC núm. 6536 de 9 de gener de 2014) o superior de la Direcció General de Política Lingüística.
Estaran exempts de la prova de coneixements de llengua catalana i d’acord amb el que estableix l’article 5 del Decret 161/2002, d’11 de juny, sobre acreditació del coneixement del català i l’aranès en els processos de selecció de personal i de provisió de llocs de treball de les administracions públiques de Catalunya les persones aspirants que posseeixin un dels documents següents:
· Documentació acreditativa d’estar en possessió del certificat de coneixements de suficiència de llengua catalana certificat C1 o superior de la Direcció General de Política Lingüística.
· Documentació que acrediti que la persona aspirant ha participat i obtingut plaça en processos anteriors de selecció de personal per accedir a l’Administració local o a l’Administració de la Generalitat de Catalunya, en què hi hagués establerta una prova de català del mateix nivell o superior, o que hagin superat la prova esmentada en altres processos de la mateixa oferta pública d’ocupació.
· Documentació que acrediti el coneixement de català dins de l’ensenyament obligatori. Aquest certificat l’expedeix qualsevol Institut d’Educació Secundària en relació al nivell de català assolit.
i) De conformitat amb el que estableix l’article 6 del Decret 389/1996, de 2 de desembre, per al qual es regula l’accés dels ciutadans dels estats membres de la Unió Europea a la funció pública els aspirants que no tinguin la nacionalitat espanyola han d’acreditar el coneixement de la llengua castellana, tant en l’expressió oral com a l’escrita.
Resten exempts de fer aquesta prova les persones que hagin acreditat documentalment, i en el termini de presentació de sol·licituds d’aquesta convocatòria, estar en possessió d’un certificat conforme han cursat la primària, la secundària i el batxillerat a l’Estat espanyol; del diploma superior d’espanyol com a llengua estrangera que estableix el Reial decret 862/1988, de 20 de juliol, modificat i completat pel Reial decret 1/1992, de 10 de gener, o certificació acadèmica que acrediti haver superat totes les proves adreçades a l’obtenció d’aquest, o del certificat d’aptitud en espanyol per a estrangers expedit per l’escola oficial d’idiomes.
Tots els requisits s’han de complir el darrer dia de presentació de sol·licituds.
Tercera. Sol·licituds
1. Els/les aspirants que desitgin prendre part en el procés selectiu hauran de presentar les seves sol·licituds en la forma que determina l’article 16, apartat 4, de la Llei 39/2015 d’1 d’octubre de procediment administratiu comú de les administracions públiques:
a) Al registre electrònic de l’Ajuntament de Solsona, que trobareu a l’adreça: https://solsona.eadministracio.cat/catalog/tw/2e55d2dc-334c-40ed-94d2-7491b31c638a
b) A les oficines de Correus.
c) A les oficines diplomàtiques o oficines consulars d’Espanya a l’estranger.
d) A les oficines d’assistència en matèria de registres.
e) Presencialment al Registre General de l’Ajuntament de Solsona (carrer del Castell, 20, 25280 Solsona), telèfon 973480050 horari: dilluns de 8.30 a 19.00 hores (ininterrompudament) i de dimarts a divendres de 8.30 a 14.30 hores.
En el cas que la sol·licitud es presenti en alguna de les formes previstes en els apartats b), c) i d), s’haurà de trametre via fax (973482361) o via correu electrònic (recursos_humans@ajsolsona.cat) còpia de la sol·licitud degudament registrada.
2. El termini per a la presentació d’instàncies és de 20 dies naturals comptats a partir de l’endemà de l’última publicació o extracte de l’anunci de la convocatòria al Diari Oficial de la Generalitat de Catalunya o al Butlletí Oficial de la Província de Lleida. Les bases es publicaran al tauler d’edictes de l’Ajuntament i a la pàgina web municipal https://www.ajsolsona.cat/ajuntament/ofertes-laborals.
3. Els/les aspirants han de satisfer la taxa de participació en concurs per places de l’Ajuntament de Solsona, que és de 20,00 €, a la tresoreria municipal (IBAN ES60 2100 0081 9902 0000 0425), d’acord amb l’establert a l’ordenança fiscal núm. 10 que regula la taxa per expedició de documents administratius (annex punt 3. i) participació concursos o concursos oposició plaça personal). Es bonificarà als aspirants que acreditin ser DONO (demanant d’ocupació no ocupat). Aquest requisit serà validat per l’Ajuntament prèvia consulta al SOC.
4. Per ser admès/a en les proves selectives, a la sol·licitud s’ha de manifestar que es reuneixen totes i cadascuna de les condicions exigides a la base segona de la convocatòria i ha d’anar acompanyada de:
· currículum vitae de l’aspirant degudament actualitzat, data i signat
· fotocòpia del DNI
· fotocòpia del títol acadèmic exigit que es sol·licita com a requisit d’accés o resguard d’haver abonat els drets per a la seva expedició
· document oficial que acrediti estar en possessió del nivell de català requerit, o superior, d’acord amb el Decret 161/2002, d’11 de juny, si escau
· en el cas d’aspirants que no tinguin la nacionalitat espanyola, fotocòpia de l’acreditació del coneixement de llengua castellana, segons el què s’estableix al punt g) de la base segona, si escau
· documentació acreditativa dels mèrits que s’al·leguin per a la fase de concurs (fotocòpia dels títols en el cas de cursos de formació, i informe de vida laboral en el cas d’experiència)
La documentació acreditativa dels mèrits al·legats s’haurà de presentar dins el termini de presentació de sol·licituds. En cas contrari no podrà ser valorada pel tribunal la qualificació i serà declarada extemporània. El fet de relacionar els cursos com a mèrits al·legats, sense justificar-los amb la sol·licitud, no obrirà un termini de subsanació.
· document acreditatiu d’haver satisfet la taxa de participació en el concurs per places de l’Ajuntament de Solsona, que és de 20,00 €, a la tresoreria municipal, o acreditació de ser DONO (demanant d’ocupació no ocupat).
Amb la presentació de la sol·licitud l’aspirant dona el seu consentiment al tractament de les dades de caràcter personal que són necessàries per prendre part en la convocatòria i per a la resta de tramitació del procés selectiu, així com la publicitat d’aquestes dades, d’acord amb la normativa vigent. Per exercir els drets d’accés, oposició, rectificació i cancel·lació els/les aspirants hauran de dirigir-se a l’Ajuntament de Solsona, carrer del Castell, 20 (25280) Solsona.
En relació a les persones amb discapacitat podran demanar en la instància l’adaptació i l’adequació del temps i mitjans per a la realització de les proves previstes en les bases de convocatòria, sempre que aquesta no impliqui una modificació exorbitant en el context de l’organització o sigui incompatible amb el contingut del lloc i el servei públic que s’ha de prestar. Abans de realitzar la primera prova hauran de presentar un dictamen vinculant de les seves condicions psíquiques i físiques o sensorials, expedit per l’equip multi-professional competent. El Tribunal decidirà sobre les peticions d’adaptacions i adequacions que s’efectuïn.
Els mèrits insuficientment acreditats no seran valorats. Es podran sol·licitar altres aclariments i/o documentació que el tribunal consideri necessaris per a la correcta valoració dels mèrits al·legats en qualsevol fase del procés selectiu. Tota la documentació que es presenti en llengua estrangera, perquè pugui ser valorada, ha d’anar acompanyada de la corresponent traducció jurada.
El Tribunal podrà sol·licitar els aclariments i/o documentació que consideri necessaris per a la verificació dels requisits i/o per la correcta valoració dels mèrits al·legats. Això és podrà dur a terme en qualsevol fase del procés selectiu.
Quarta. Llista d'aspirants
Un cop finalitzat el termini de presentació de sol·licituds, l'Alcaldia dictarà resolució en el termini de màxim d’un mes, declarant aprovada la llista provisional d'admesos i exclosos. En l’esmentada resolució també es determinarà la composició del Tribunal i suplents, i el lloc, la data i l’hora de començament dels exercicis.
Aquesta resolució incorporarà un llistat amb nom i cognoms complets d’acord amb la Llei 3/2018 de 5 de desembre de protecció de dades personals i garantia dels drets digitals, i quatre xifres numèriques del DNI d’acord amb la disposició addicional setena de l’esmentada Llei i d’acord a la instrucció dictada per l’Agència Catalana de Protecció de Dades (APDCAT) de data 4 de març de 2019 o altres que dicti posteriorment. Aquesta serà també la identificació de la resta d’anuncis i publicacions d’aquest procés selectiu.
La resolució es publicarà al web municipal: https://www.ajsolsona.cat/ajuntament/ofertes-laborals.
L’esmentada resolució també concedirà un termini de 10 dies hàbils per a esmenes o reclamacions possibles.
Les errades materials de fet es podran esmenar, en qualsevol moment, d’ofici o a petició de les persones interessades. Les al·legacions presentades seran resoltes en el termini màxim de deu dies hàbils, transcorregut el qual, sense que s’hagi dictat resolució, les al·legacions s’entendran desestimades i es considerarà elevada a definitiva la llista d’aspirants admesos i exclosos i no caldrà tornar a publicar-la.
Cinquena. Tribunal qualificador
El tribunal qualificador es constituirà de la manera següent:
- President:
La secretària actal. de l’Ajuntament (titular)
La tècnica d’administració general de l’Ajuntament (suplent)
- Vocals:
1. Un membre designat per l’Escola d’Administració Pública de Catalunya o el seu suplent.
2. El gerent de l’Ajuntament (titular)
La interventora actal. (suplent)
- Secretaria:
Les funcions de secretària del tribunal les farà la TAG de l’àrea de secretaria de l’Ajuntament (titular) o l’administrativa de la mateixa àrea, amb veu però sense vot.
Per a la constitució vàlida del tribunal i per a la seva actuació adequada a efectes de celebració de sessions, deliberacions i presa d’acords es requerirà la presència de la majoria dels seus membres, siguin titulars o suplents i, en tot cas, del president/a i del secretari/a o de les persones que les substitueixen.
En el cas que es produeixi un empat en les decisions del Tribunal, el president/a podrà fer ús del vot de qualitat per desfer-ho.
El tribunal podrà disposar la incorporació d’assessors especialistes per a totes o alguna de les proves, els quals es limitaran a l’exercici de les seves especialitats tècniques per a totes o algunes de les proves, els quals actuaran amb veu però sense vot per debatre, en les sessions del tribunal, les qüestions que se’ls sotmetin relatives a les matèries de la seva competència.
Les persones membres dels tribunals qualificadors han d’abstenir-se quan en elles concorrin les circumstàncies que preveuen els articles 23 de la Llei 40/2015, d’1 d’octubre de RJSP. Les persones aspirants poden recusar-les quan concorri qualsevol de les circumstàncies de l’article 24 de la mateixa norma.
El tribunal queda facultat per resoldre els dubtes que es presentin i prendre els acords necessaris per al bon ordre de les proves en tot allò que no preveuen aquestes bases. També resoldrà les al·legacions que li siguin plantejades.
Sisena. Procés de selecció
El procediment de selecció serà el de concurs-oposició i constarà de dues fases, la fase d’oposició i la fase de concurs.
Els aspirants seran convocats en crida única, sent exclosos de l’oposició els qui no compareguin, excepte causa de força major degudament acreditada i lliurement apreciada pel Tribunal.
En qualsevol moment el Tribunal podrà requerir els opositors perquè acreditin la seva personalitat.
Els candidats hauran d’acudir proveïts del DNI o, en defecte d’això, passaport o permís de conduir.
La selecció es farà pel procediment de concurs-oposició lliure, segons les fases següents:
La participació en el procés selectiu no implica cap reconeixement de compliment de les condicions per part de les persones aspirants, les quals seran comprovades en el moment del nomenament o formalització del contracte de treball.
6. 1. Coneixements de llengua catalana
Per als aspirants que no acreditin tenir els coneixements de nivell de suficiència C1. Consistirà en realitzar exercicis de coneixements de suficiència de la llengua catalana (expressió escrita, comprensió lectora, expressió oral, gramàtica i vocabulari), corresponent al nivell C1. Es qualificarà amb apte o no apte.
Per realitzar aquestes proves, el tribunal ha de comptar amb l’assessorament de persones tècniques especialitzades en normalització lingüística.
6.2. Fase oposició. (màxim 20 punts) 
Consistirà en l’exercici de caràcter obligatori i eliminatori d’una o diverses proves proposades pel Tribunal, en el temps que aquest determini, relacionats amb el programa establert en l’annex de les presents bases. El tribunal pot comptar amb l’assessorament de professionals especialitzats per a la seva valoració.
L’exercici és obligatori, i tindrà una qualificació màxima de 20 punts, quedant exclosos els/les aspirants que no assoleixin una puntuació mínima de 10 punts
6.3 Fase concurs. (màxim 20 punts)
Es procedirà a la valoració dels mèrits només d’aquelles persones que hagin resultat aptes a la fase d’oposició.
Tots els mèrits puntuables caldrà acreditar-los documentalment en el moment de la presentació de la sol·licitud per prendre part al concurs-oposició. L’acreditació es farà mitjançant fotocòpies dels títols o certificats oficials, certificacions oficials de vida laboral i fotocòpies de contractes de treball o nomenaments.
El tribunal valorarà els mèrits al·legats i acreditats documentalment pels aspirants dins el període de presentació de sol·licituds, d'acord amb el barem següent:
A) Experiència professional dels últims 10 anys en tasques i categoria similars a les del lloc a cobrir, amb una puntuació màxima de 10 punts:
a) Per prestació de serveis relacionats amb el lloc de treball en administració pública en categoria d’administratiu/va (grup C1 o equivalent), fins a un màxim de 10 punts, que es puntuaran a raó de 2 punts per 365 dies treballats.
b) Per prestació de serveis relacionats amb el lloc de treball a l’empresa privada en categoria d’administratiu/va, fins a un màxim de 10 punts, que es puntuaran a raó de 1,50 punts per 365 dies treballats. 
La valoració dels serveis prestats es farà a través de l’aportació de l’informe de vida laboral emès per la Tresoreria General de la Seguretat Social
B) Formació professional dels últims 10 anys relacionada amb el lloc de treball a cobrir, fins un màxim de 10 punts. Els aspirants han d’acreditar documentalment la durada, en hores dels cursos al·legats, si no ho fan així, es computaran com a cursos de durada inferior a 5 hores:
Curs
Puntuació
Curs inferior a 5 hores
1 punt
Curs de 6 a 10 hores
2 punts
Curs a partir d’11 hores
3 punts
6.4. Fase d’entrevista personal (màxim 5 punts)
El tribunal si ho considera necessari, pot acordar la realització d’una entrevista amb els aspirants, per a la concreció i en relació amb els mèrits acreditats, i valorar el coneixement de les funcions a desenvolupar i d’adaptació del seu perfil professional a la plaça.
La puntuació màxima de l’entrevista serà de 5 punts.
Setena. Constitució de la borsa de treball
Un cop desenvolupat i finalitzat el procés selectiu (suma de les fases d’oposició i de concurs), el tribunal publicarà a la pàgina web de l’Ajuntament i remetrà a l’alcaldia la relació de persones aprovades ordenades en funció dels resultats obtinguts, de major a menor, per als nomenaments que s’hagin de formalitzar, si s’escau, per cobrir les necessitats de personal.
Malgrat tot, l’Ajuntament pot deixar sense efecte aquest nomenament si, transcorregut el període de prova de dos mesos des de l’inici de la relació administrativa, es produeix una manifesta inidoneïtat de les persones nomenades per al desenvolupament de les funcions pròpies de la plaça.
Vuitena. Funcionament de la borsa
Totes les persones aspirants que hagin obtingut una puntuació mínima de 25 punts, integraran la borsa de treball de la plaça d’administratiu/a. La borsa serà ordenada segons la puntuació obtinguda.
 
L’Ajuntament podrà utilitzar aquesta borsa per a contractacions de personal laboral temporal en els supòsits que no decideixi obrir un nou procés selectiu. Formar part de la borsa de treball no constitueix obrir un nou procés selectiu. Formar part de la borsa de treball no constitueix cap dret ni cap mèrit. La durada màxima de la borsa de treball és de 2 anys des de la finalització del procés selectiu, amb possible ampliació expressa de 12 mesos més.
La contractació de personal laboral temporal de les persones aspirants aprovades que integrin la borsa de treball restarà condicionada a la presentació dels documents acreditatius de tots els requisits, d’acord amb la base segona. Caldrà aportar l’original de tota la documentació per tal de poder-la confrontar amb les fotocòpies aportades a la sol·licitud de participació en el procés.
L’ordre de preferència per efectuar les substitucions o per cobrir places vacants vindrà determinat per l’ordre de puntuació, de major a menor puntuació, llevat que sigui per ocupar llocs singulars i específics, en quin cas es valorarà l’adaptació del perfil de la persona aspirant d’acord amb el seu currículum mitjançant la corresponent entrevista.
En el supòsit que alguna de les persones aspirants tinguin la mateixa puntuació final del procés, els empats els resoldrà el tribunal, seguint l’ordre descrit: es desfarà l’empat a favor de l’aspirant que hagi obtingut la major puntuació en la fase d’oposició. Si es manté l’empat, es decidirà en favor del que tingui una puntuació millor de la fase de concurs. Si aquest continua, es decidirà a favor del que aporti més puntuació segon l’experiència professional, i si finalment encara hi ha empat, el tribunal desempatarà en funció de la puntuació assolida en l’entrevista.
La persona que no comparegui en el termini de 2 dies hàbils des que hagi estat convocada en el telèfons i/o correus electrònics que facilita, no mantindrà cap dret preferent i passarà a ocupar l’últim lloc de la borsa, passant a ser cridada la següent persona candidata de la llista segons l’ordre de puntuació.
Qui refusi un oferta de treball 3 vegades quedarà exclòs de la llista. També quedarà exclosa de la borsa la persona que prèviament hagi treballat en aquesta categoria i existeix un informe negatiu.
Paral·lelament, es permet a les persones integrants de la borsa que manifestin, per correu electrònic o qualsevol altre mitjà que n’acrediti la seva comunicació, la seva voluntat de restar inactius de la borsa. La inactivitat d’un candidat/a significa que no es mostren disponibles per rebre ofertes de treball i, en conseqüència, no se l’avisarà per a cap oferta de treball mentre mantingui aquest estat, i a la vegada, no se l’exclourà per refusar les ofertes de treball. En qualsevol moment, la persona interessada podrà canviar aquest estat i comunicar, per escrit, la seva intenció de ser part activa de la borsa. 
Novena. Incidències i impugnacions
El tribunal queda facultat per resoldre els dubtes que es presentin i per prendre els acords que calguin per garantir el funcionament correcte del procés selectiu.
En el no previst a les bases serà d'aplicació el Decret legislatiu 1/1997, de 31 d'octubre, pel qual s'aprova la refundació en un text únic de la Llei de la funció pública de l'Administració de la Generalitat de Catalunya, el Decret 214/1990, de 30 de juliol, pel qual s'aprova el Reglament del personal al servei de les entitats locals, el Text refós de la Llei de l'estatut bàsic de l'empleat públic, aprovat pel Reial decret legislatiu 5/2015, de 30 d'octubre, el Text refós de la Llei municipal i de règim local de Catalunya aprovat pel Decret legislatiu 2/2003, de 28 d'abril, la Llei 7/1985, de 2 d'abril, de bases del règim local, el Text refós de les disposicions legals vigents en matèria de règim local aprovat pel Reial decret legislatiu 781/1986, de 18 d'abril i el Text refós de la Llei de l'estatut dels treballadors, aprovat per Reial decret legislatiu 2/2015, de 23 d'octubre.
Desena. Recursos
Contra les resolucions definitives i els actes de tràmit de l’alcalde, si aquests actes decideixen directament o indirectament els fons de l’assumpte, determinen la impossibilitat de continuar el procés selectiu, o produeixen indefensió o perjudici irreparable a drets i interessos legítims, les persones interessades podran interposar, potestativament, recurs de reposició en el termini d’un mes a comptar a partir de l’endemà de la seva publicació o notificació, davant de l’alcalde, o bé recurs contenciós administratiu d’acord amb l’article 46 de la Llei 29/1988, de 13 de juliol, reguladora de la jurisdicció contenciosa administrativa, en el termini de dos mesos a comptar a partir de l’endemà de la seva publicació o notificació, davant el Jutjat Contenciós Administratiu de Lleida.
Contra les resolucions definitives i els actes de tràmit del tribunal, si aquests últims decideixen directament o indirectament el fons de l’assumpte, determinen la impossibilitat de continuar el procés selectiu, o produeixen indefensió o perjudici irreparable a drets i interessos legítims, les persones interessades podran interposar en el termini d’un mes, a comptar a partir de l’endemà de la seva publicació o notificació, recurs d’alçada davant de l’alcalde.
Annex
Temari
1. La capacitat d’obrar i el concepte d’interessat.
2. Identificació i signatura dels interessats en el procediment administratiu.
3. Normes generals d’actuació de l’activitat de les administracions públiques.
4. Termes i terminis.
5. Requisits dels actes administratius.
6. Iniciació del procediment d’ofici per l’administració.
7. Inici del procediment a sol·licitud de l’interessat.
Per desenvolupar aquest temari caldrà tenir en compte el que disposa la Llei 39/2015, d’1 d’octubre, del procediment administratiu comú de les administracions públiques.
1. Règim de funcionament de les disposicions comuns a les entitats locals.
2. Impugnació dels actes i acords i exercici d’accions.
3. Disposicions generals del personal al servei de les entitats locals.
4. Disposicions comuns als funcionaris de carrera.
5. Personal laboral i eventual.
6. Hisendes locals.
7. Organització i funcionament dels òrgans municipals necessaris.
Per desenvolupar aquest temari caldrà tenir en compte el que disposa la Llei 7/1985, de 2 d’abril, reguladora de les bases de règim local.


 

	Expedient 1491/2020. Ajuntament de Cardona – nomenament d'un membre titular en un tribunal de selecció

	Favorable
	Tipus de votació: unanimitat

	Vista la sol·licitud presentada per l'Ajuntament de Cardona, en què demana col·laboració per poder designar un membre titular al tribunal qualificador pel procediment de selecció per a la provisió d’una plaça de tècnic/a de comunicació, participació, educació i cultura;
A proposta de l'alcalde;
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda nomenar Noemí Vilaseca Casals com a membre titular per formar part del tribunal qualificador.


 
	Expedient 1455/2020. Permís per formació

	Favorable
	Tipus de votació: unanimitat

	Vista la sol·licitud presentada pel cap de la Policia Local on proposa que un dels agents faci el curs de 10 sessions, "Curs de monitor/a de tir", a l'Institut de Seguretat Pública de Catalunya;
Vist que aquest curs és d'interès per a la policia local i el caporal l'ha autoritzat;
Vist el que estableix el pacte-conveni de l'Ajuntament de Solsona a l'article 10 i a l'article 28.2;
A proposta de l'alcalde,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda: aprovar la sol·licitud presentada, finançar el cost del curs, autoritzar les 62 hores de formació i abonar les despeses pels desplaçaments que es facin amb motiu del curs tal i com estableix l'article 28.2 del pacte-conveni de l'Ajuntament de Solsona. Una vegada finalitzada la formació caldrà fer arribar el certificat corresponent.


SALUT
	Expedient 1434/2020. Dia Mundial de la Diabetis, dia 14 de novembre

	Favorable
	Tipus de votació: unanimitat

	Vista la sol·licitud presentada i subscrita per Francesc Ferrer i Ferrer, representant de l'Associació de Diabètics de la Catalunya Central (AdCc), en què, amb motiu de la celebració, el dia 14 de novembre, del Dia Mundial de la Diabetis, demana l'adhesió de l'Ajuntament de Solsona a la campanya il·luminant en blau l'edifici de l'Ajuntament durant la setmana del 14 de novembre, i si és possible, enviant una foto del fet per adjuntar-la al web i a la memòria anual de l'Entitat;
A proposta de la regidora delegada de Salut,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda adherir-se a la campanya del Dia Mundial de la Diabetis i il·luminar la façana de la Casa Consistorial en color blau.


URBANISME
	Expedient 1211/2020. Llicència urbanística – règim autoliquidació

	Favorable
	Tipus de votació: unanimitat

	El regidor delegat d’Urbanisme, Ramon Xandri i Solé, dóna compte de la llicència urbanística que s’ha atorgat seguint el règim d’autoliquidació que preveu l’ordenança fiscal número 2 reguladora de l’impost sobre construccions, instal·lacions i obres, aprovada pel Ple de l’Ajuntament de Solsona el dia 31 d’octubre 2019, i que es detalla tot seguit:
Expedient: Mn2020/64

Obres a realitzar: reforma de cambra de bany d'un habitatge
Registre d’entrada: 2020-E-RE-639, de 29 de juliol
Pagament de la llicència: 29 de juliol de 2020.


	Expedient 1403/2020. Llicència urbanística – règim autoliquidació

	Favorable
	Tipus de votació: unanimitat

	El regidor delegat d’Urbanisme, Ramon Xandri i Solé, dóna compte de la llicència urbanística que s’ha atorgat seguint el règim d’autoliquidació que preveu l’ordenança fiscal número 2 reguladora de l’impost sobre construccions, instal·lacions i obres, aprovada pel Ple de l’Ajuntament de Solsona el dia 31 d’octubre 2019, i que es detalla tot seguit:
Expedient: Mn2020/65
Obres a realitzar: reforma de la cuina i la cambra de bany d'un habitatge
Registre d’entrada: 2020-E-RC-1898, d'1 de setembre
Pagament de la llicència: 7 de setembre de 2020.


 

	Expedient 1247/2020. Llicència urbanística – col·locar una porta metàl·lica d'alumini i vidre, a la façana d'un local

	Favorable
	Tipus de votació: unanimitat

	Vista la sol·licitud de llicència per col·locar una porta metàl·lica d'alumini i vidre, al buit de façana del local de la planta baixa (exp. Mn2020/66);
Vist l'informe emès pels Serveis Tècnics Municipals i a proposta de l’alcalde i del regidor delegat d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Concedir la llicència sol·licitada amb la condició que en cas de preveure l’ocupació de la via pública a conseqüència de les obres, o amuntegament de material, caldrà sol·licitar explícitament l’autorització.
2. Subjectar aquesta llicència als terminis de caducitat previstos en la legislació  urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 1347/2020. Llicència urbanística – obertura d'un portal en finestral existent en un edifici

	Favorable
	Tipus de votació: unanimitat

	Vista la sol·licitud de llicència per a l'obertura d'un portal en finestral existent (exp. Mn2020/67);
Vist l'informe emès pels Serveis Tècnics Municipals i a proposta de l’alcalde i del regidor delegat d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Concedir la llicència sol·licitada amb les condicions següents:
· La porta de garatge haurà de ser del tipus enrotllable o seccional i haurà d’anar col·locada per l’interior del portal, ja que no es permet col·locar la fusteria enrasada amb el frontal de façana. La fusteria haurà de complir amb la carta cromàtica admesa, d’acord a la normativa vigent (PEPNAS). Cal advertir que no s’admet la col·locació de portes del tipus ballesta.
· Aquesta llicència no autoritza la modificació de l’emmarcat de l’obertura existent, ja que d’acord a la descripció de les obres no s’hi intervé.
· Caldrà sol·licitar llicència per a l’ocupació de la via pública pel que fa a la possible afectació del carrer durant les obres.
· És d’aplicació l’article 31, instal·lació de tanques de protecció d’obres i de tubs de càrrega i descàrrega, de l’Ordenança Municipal de Convivència Ciutadana.
2. Subjectar aquesta llicència als terminis de caducitat previstos en la legislació  urbanística catalana que s'especifiquen a continuació:
a) un any per començar les obres,
b) tres anys per acabar-les.


 

	Expedient 1352/2020. Llicència urbanística – reparar les goteres del terrat i substituir el cel ras de la planta immediatament inferior d'un edifici

	Favorable
	Tipus de votació: unanimitat

	Vista la sol·licitud de llicència per reparar les goteres del terrat i substituir el cel ras de la planta immediatament inferior d’un edifici (exp. Mn2020/68);
Vist l'informe emès pels Serveis Tècnics Municipals i a proposta de l’alcalde i del regidor delegat d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Concedir la llicència sol·licitada amb les condicions següents:
· Caldrà sol·licitar llicència per a l’ocupació de la via pública a aquest Ajuntament, pel que fa a la possible afectació del carrer.
· És d’aplicació l’article 31, instal·lació de tanques de protecció d’obres i de tubs de càrrega i descàrrega, de l’Ordenança Municipal de Convivència Ciutadana.
2. Subjectar aquesta llicència als terminis de caducitat previstos en la legislació  urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 861/2019. Llicència urbanística – rehabilitació parcial de l’edifici del Seminari Major a la part de l’immoble destinat a l’antiga residència de les monges, Pujada del Seminari, 6

	Favorable
	Tipus de votació: unanimitat

	Vista la sol·licitud de l’Associació AMISOL, amb CIF núm. G25021338, en què demana llicència d'obres per a la rehabilitació parcial de l’edifici del Seminari Major, a la part de l’immoble destinat a l’antiga residència de les monges, situat a la Pujada del Seminari 6, i adaptar-lo per a residència-llar de l’Associació, (ref. cadastral: 7201901CG7570S0002SE) (exp. Mj2020/7);
Vist l'informe emès pels Serveis Tècnics Municipals i a proposta de l’alcalde i del regidor delegat d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Concedir la llicència sol·licitada, amb les condicions que es detallen a continuació:
· L’execució final de l’obra s’ajustarà a les esmenes i consideracions introduïdes al projecte en la tramitació de la llicència ambiental.
· Per tal de començar les obres cal comunicar la identificació del contractista encarregat de la seva execució, incorporar a l’expedient el projecte signat pel tècnic redactor i recollir la placa d'obres de les oficines tècniques municipals previ pagament de 8,00 €.
· És d’aplicació l’article 31, instal·lació de tanques de protecció d’obres i de tubs de càrrega i descàrrega, de l’Ordenança Municipal de Convivència Ciutadana i en particular allò referent a la neteja i manteniment de la via pública.
· En cas de preveure una ocupació de la via pública a causa de les obres a executar (extracció de runes, amuntegament de material...) caldrà que se sol·liciti explícitament l’autorització i en tot els casos caldrà posar en consideració de la Policia Local qualsevol alteració en la mobilitat urbana.
· Per sol·licitar el retorn de la fiança de la gestió de runes són necessaris els següents documents: sol·licitud, certificat final d’obra, certificat de dipòsit per part del gestor de runes, certificat tècnic justificatiu (si escau) de la quantitat real de runa gestionada.
2. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


El president aixeca la sessió, de la qual, com a secretària actal., estenc aquesta acta.

Vist i plau
La secretària actal.
El president

